stanford-oval/wikipedia huggingface dataset:
Vladimir Antipov

| Vladimir Antipov> Henkilötiedot |
| --- | --- |
Syntynyt: 14. tammikuuta 1978 (ikä 46) Apatity, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  vasen laitahyökkääjä
Maila:  vasen
Pituus:  179 cm
Paino:  94 kg
Pelaajaura
Pääsarjaura:  1996–2013
Seurat:  Torpedo/Lokomotiv Jaroslavl (RSL) South Carolina Stingrays (ECHL) St. John's Maple Leafs (AHL) Long Beach Ice Dogs (IHL) Salavat Julajev Ufa (RSL/KHL) Traktor Tšeljabinsk (KHL) Severstal Tšerepovets (KHL) HK TsSKA Sofia (Continental Cup)
NHL-varaus:  103. varaus, 1996 Toronto Maple Leafs
Vladimir Borisovitš Antipov (ven. Владимир Борисович Антипов; s. 14. tammikuuta 1978 Apatity, Venäjän SFNT, Neuvostoliitto) on venäläinen entinen jääkiekkoilija. Hän pelasi urallaan KHL:ssä 285 runkosarjaottelua tehopistein 64+84=148 ja keräten 131 jäähyminuuttia sekä 72 playoff-ottelua tehopistein 18+12=30 ja keräten 37 jäähyminuuttia. Antipin pelasi myös KHL:ää edeltäneessä Venäjän superliigassa yhteensä 487 runkosarjaottelua tehopistein 129+140=269 ja keräten 462 jäähyminuuttia sekä 61 playoff-ottelua tehopistein 15+15=30 ja keräten 52 jäähyminuuttia. Hän pelasi urallaan myös kahtena kautena Pohjois-Amerikassa.
Ura > Maajoukkueura

| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Hopeaa | Ruotsi 2002 | jääkiekko |  |
|  Pronssia | Itävalta 2005 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Suomi 1998 | jääkiekko |  |
| Alle 18-v. EM-kilpailut  | Alle 18-v. EM-kilpailut  | Alle 18-v. EM-kilpailut  |  |
|  Kultaa | Ufa 1996 | jääkiekko |  |
Antipov edusti Venäjää MM-kilpailuissa vuosina 2002, 2003, 2004 ja 2005. Vuoden 2002 turnaus päättyi hopeaan ja vuoden 2005 turnaus pronssiin. Antipov pelasi myös alle 20-vuotiaiden MM-kilpailuissa vuosina 1997 ja 1998 voittaen jälkimmäisestä turnauksesta hopeaa. Hän pelasi myös alle 18-vuotiaiden EM-kilpailuissa vuonna 1996 voittaen kultaa. Antipov jakoi viidellä osumallaan koko turnauksen maalipörssin voiton viiden muun pelaajan kanssa ja valittiin tähdistökentälliseen.
Warhammer

Warhammer tarkoittaa seuraavia:
Miniatyyripelit

Warhammer Fantasy Battle, fantasia-aiheinen sotapeli
Warhammer 40,000, scifiaiheinen sotapeli
Tietokonepelit

Warhammer Online: Age of Reckoning, MMORPG-peli
Warhammer 40,000: Dawn of War, strategiapeli
Warhammer 40,000: Dawn of War II, strategiapeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Warhammer”, voi hakea sivunnimihaulla, laajalla sivunnimihaulla tai tekstihaulla.
Wieruszówin piirikunta

Wieruszówin piirikunta (puol. powiat wieruszowski) on yksi Łódźin voivodikunnan piirikunnista. Sen väkiluku oli vuoden 2019 lopussa 42 105. Piirikunta jakautuu seitsemään maalaiskuntaan, jotka ovat Bolesławiec, Czastary, Galewice, Łubnice, Lututów, Sokolniki sekä Wieruszów ja niissä on kylien lisäksi kaksi kaupunkia; Lututów ja hallintokeskus Wieruszów.
Wieruszówin piirikunnan pinta-alasta 26 prosenttia oli metsän peitossa vuonna 2018.
Wieruszówin piirikunnan työttömyysaste oli vuoden 2018 lopussa neljä prosenttia.
Piirikunnan väestöpyramidi 2014.
Vuoden 2019 lopussa Wieruszówin piirikunnassa oli 42 105 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 42 434 ja sen ennakoidaan vuoteen 2050 mennessä pienenevän 37 402 asukkaaseen. Alle 18-vuotiaat muodostivat vuoden 2019 lopussa 18,5 prosenttia piirikunnan väestöstä, työikäiset 61,1 prosenttia ja eläkeikäiset 20,3 prosenttia väestön keski-iän ollessa 41 vuotta. Elävänä syntyi vuonna 2019 yhteensä 409 lasta.
Volvo V90

Volvo V90 viittaa seuraaviin Volvo-malleihin:
Volvo V90, vuoden 1996 malli
Volvo V90, vuoden 2016 malli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Volvo V90”, voi hakea sivunnimihaulla, laajalla sivunnimihaulla tai tekstihaulla.
Tristan Scherwey

| Tristan Scherwey> Henkilötiedot |
| --- | --- |
Syntynyt: 7. toukokuuta 1991 (ikä 33) Wünnewil-Flamatt, Sveitsi
Kansalaisuus:   Sveitsi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  176 cm
Paino:  83 kg
Seura
Seura:  SC Bern
Sarja:  National League A
Pelinumero:  10
Pelaajaura
Pääsarjaura:  2009–
Tristan Scherwey (s. 7. toukokuuta 1991 Wünnewil-Flamatt, Sveitsi) on sveitsiläinen jääkiekkoilija, joka pelaa National League A:n SC Bernissä. Hän on pelipaikaltaan vasen laitahyökkääjä. Elite Prospects -sivuston Ulf Anderssonin vuonna 2013 tekemän analyysin mukaan Scherwey on nopea laitahyökkääjä, jolla on hyvät kädet. Hän ei ole kovin isokokoinen, mutta pelaa kuitenkin varsin röyhkesti ja työteliäästi.
Ura > Seuraura

Scherwey on Fribourg-Gottéronin kasvatti. Hän siirtyi 16-vuotiaana SC Bernin junioreihin kaudeksi 2007–2008. Kauden 2008–2009 Scherwey voitti Elite Jr. A:n mestaruuden. Hän debytoi smalla kaudella myös miesten peleissä, kun Scherwey pelasi 11 ottelua lainalla Sveitsin toiseksi korkeimmalla sarjatasolla National League B:n Young-Sprinters HC:ssä. Kaudella 2009–2010 hän debytoi Bernin National League A -joukkueessa, jossa Scherweyn tulokaskausi toi 36 runkosarjaottelussa tehot 3+3=6 ja 14 playoff-ottelussa tehot 2+1=3. Hän voitti kauden päätteeksi Sveitsin-mestaruuden.
Kaudella 2011–2012 Scherwey eteni NLA:n finaaleihin saakka, mutta Sveitsin-mestaruuden vei kuitenkin ZSC Lions otteluvoitoin 4–3. Kauden 2012–2013 päätteeksi hän voitti mestaruuden. Kaudella 2013–2014 Scherwey oli Bernin paras maalintekijä ja neljänneksi paras pistemies tehoilla 15+10=25. Kaudella 2014–2015 hän toimi joukkueen kapteenina ja voitti Bernin sisäisen tehotilaston lukemlla +17. Scherwey voitti kauden aikana myös Sveitsin Cupin. Kaksi seuraavaa kautta päättyivät Sveitsin mestaruuteen.
Ura > Maajoukkueura

| Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Maa:   Sveitsi> Miesten jääkiekko. |
| --- | --- | --- | --- |
|  Hopeaa | Tanska 2018 | jääkiekko |  |
Scherwey edusti Sveitsiä Pyeongchangin olympiakisoissa 2018. Saman vuoden MM-kilpailuissa hän oli voittamassa hopeaa. Scherwey pelasi myös alle 20-vuotiaiden MM-kilpailuissa vuosina 2010 ja 2011, joista molemmissa turnauksissa hän toimi Sveitsin varakapteenina.
Scherwey pelasi myös alle 18-vuotiaiden MM-kilpailuissa vuonna 2009, jolloin hän jakoi Sveitsin sisäisen maalipörssin voiton Nino Niederreiterin ja Reto Schäppin kanssa kolmella osumallaan. Valmennus valitsi Scherweyn joukkueensa turnauksen yhdeksi kolmesta parhaasta pelaajasta. Hänet valittiin Tšekkiä vastaan pelatun avausottelun päätteeksi Sveitsin ottelun parhaaksi pelaajaksi.
Scherwey pelasi myös alle 18-vuotiaiden Ivan Hlinkan muistoturnauksessa vuonna 2008 sekä alle 19-vuotiaiden World Junior A Challengessa vuonna 2010, jolloin hän voitti pronssia ja oli Sveitsin paras syöttäjä neljällä syöttöpisteellään. Yhteensä Scherwey on pelannut 37 nuorten ja 38 poikien maaottelua.
Muuta

Scherweyn isoveli Cyrille pelaa Sveitsin 1. Ligaa Argovia Starsissa. Hän on pelannut urallaan myös yhden NLA-ottelun HC Luganossa kaudella 2007–2008.
Traveling Wilburys Vol. 3

| Traveling Wilburys Vol>  3 Traveling Wilburys |
| --- | --- | --- |

Studioalbumin tiedot
 Äänitetty : huhti-toukokuussa 1990
 Julkaistu: 29. lokakuuta 1990
 Tuottaja(t): Clayton Wilbury Spike Wilbury
 Tyylilaji: rock
 Kesto: 36.13
 Levy-yhtiö: Wilbury Records Warner Bros. Records
Traveling Wilburysin muut julkaisut
| Traveling Wilburys Vol. 1 1988 | Traveling Wilburys Vol. 3 1990 | The Traveling Wilburys Collection 2007 |
Traveling Wilburys Vol. 3 on Traveling Wilburys -yhtyeen elokuussa 1990 julkaistu albumi, jonka kaikki kappaleet ovat yhtyeen jäsenten tekemiä. Levy oli yhtyeen toinen. Tuottajat ovat Spike ja Clayton Wilbury. Levyn kannessa on ohjeet Wilbury twistin tanssimiseen.
Kappaleet

She's My Baby – 3.12
Inside Out – 3.33
If You Belonged to Me – 3.11
The Devil's Been Busy – 3.18
7 Deadly Sins – 3.14
Poor House – 3.14
Where Were You Last Night? – 3.00
Cool Dry Place – 3.33
New Blue Moon – 3.15
You Took My Breath Away – 3.18
Wilbury Twist – 2.59
Kokoonpano

Clayton Wilbury (Jeff Lynne) – akustinen kitara, basso, kosketinsoitin, laulu & taustalaulu
Spike Wilbury (George Harrison) – akustinen -ja sähkökitara, mandoliini, sitar, laulu & taustalaulu
Boo Wilbury (Bob Dylan) – akustinen kitara, huuliharppu, laulu & taustalaulu
Muddy Wilbury (Tom Petty) – akustinen kitara, basso, laulu & taustalaulu
Muut muusikot
Jim Keltner – rummut & lyömäsoittimet
Jim Horn – saksofonit
Ray Cooper – lyömäsoittimet
Gary Moore – soolokitara kappaleessa "She's My Baby"
Wilhelmine von Sagan

Wilhelmine von Sagan.
Katharina Friederike Wilhelmine Benigna von Sagan, Kuurinmaan prinsessa, Saganin herttuatar, (8. helmikuuta 1781 Jelgava – 29. marraskuuta 1839 Wien) oli baltiansaksalainen ylhäisaatelinen ja tullut tunnetuksi Itävallan ulkoministerin ja kanslerin Klemens von Metternichin rakastajattarena.
Wilhelmine von Sagan syntyi nykyisen Latvian alueella, Kuurinmaan viimeisen herttuan Peter von Bironin tyttäreksi. Vuonna 1795 herttuakunta oli pakko luovuttaa Venäjälle ja herttua siirtyi perheineen Sleesiaan, Saganiin. Ruhtinatar sai hyvän koulutuksen, hän tunsi erityisen hyvin historiaa ja filosofiaa. Lisäksi hän osasi monia kieliä ja oli tunnettu bibliofiili.
Kustaa Mauri Armfeltilla oli suhde Wilhelmine von Saganin äidin kanssa, mutta myös tytär rakastui suomalaiseen kenraaliin. Suhteesta syntyi tytär Adelaide Gustava Aspasija. Synnytys oli vaikea ja Wilhelmine ei voinut enää saada lapsia. Tytär annettiin kasvatettavaksi isän sukulaisille Suomeen eivätkä äiti ja tytär enää tavanneet.
Liikkuvaa elämää Euroopan salongeissa viettänyt ruhtinatar ei voinut sietää Napoleonia. Hän kustansi salaa 500 miehen varusteet Ranskan vastaiseen taisteluun ja kuului Napoleonia vastustaneiden naisten loosiin, vaikka hänen sisarensa olikin Napoleonin vaimon hovineito. Säilyneen kirjeenvaihdon perusteella voidaan päätellä ruhtinattaren vihanneen kaikkea liberaalia.
Klemens von Metternichin ja Wilhelmine von Saganin suhde alkoi vuonna 1813. He olivat tunteneet toisensa jo muutaman vuoden ajan. Ruhtinattaren epäillään olleen tuolloin Venäjän hallituksen palveluksessa tehtävänään vaikuttaa Itävallan kanslerin poliittisiin mielipiteisiin. Suhde päättyi osittain myös siksi, että ruhtinatar ei halunnut olla naimisissa olleen Metternichin salainen rakastajatar. Mielenkiintoinen yksityiskohta on se, että von Sagan ja Metternichin seuraava rakastajatar Catherine Bagration asuivat samalla kadulla viereisissä taloissa.  Suhteen jälkeen Metternich ja von Sagan kirjoittivat toisilleen satoja kirjeitä, jotka löydettiin vuonna 1949.
Wienin kongressin jälkeen Catherine von Sagan toimi monen tytön kasvatusäitinä. Hän solmi avioliiton vuonna 1819 Karl Rudolf von der Schulenburgin kanssa. Liitto päättyi avioeroon vuonna 1829. Myös kaksi aikaisempaa, lyhyeksi jäänyttä avioliittoa päättyivät eroon. Myös Božena Němcová, tšekkiläinen kirjailija, oli yksi ruhtinattaren kasvatustyttäristä. Kirjailijan epäillään olleen Wilhelmine von Saganin sisarentytär. Asiaa ei ole tosin todistettu virallisesti.
Tséri

| Tséri Tsérin kunta Τσέρι Δήμος Τσερίου |
| --- | --- |
 Tsérin Pyhien Konstantinuksen ja Helenan (Ágioi Konstantínos kai Eléni) kirkko.
 Tséri
 Koordinaatit: 35°3′58″N, 33°20′0″E 
Valtio:   Kypros
Alue:  Nikosia
Hallinto:  
 – Asutustyyppi:  kylä ja kunta
Väkiluku (2011):  7 035
Aikavyöhyke:  UTC+2
 – Kesäaika:  UTC+3
 
 www.tseri.org.cy 
Infobox OKVirheellinen NIMI-arvo: 
Tséri (kreik. Τσέρι) on kylä ja kunta (Δήμος Τσερίου, Dímos Tseríou) Nikosian alueella Kyproksen tasavallassa Kyproksen saarella. Sen väkiluku on 7 035 (2011).
Tséri sijaitsee Kyproksen keskiosissa noin 13 kilometriä lounaaseen pääkaupunki Nikosiasta. Se on itsenäinen kunta vuodesta 2012.
Aiheesta muualla

Kuvia tai muita tiedostoja aiheesta Tséri Wikimedia Commonsissa
Δήμος Τσερίου. Tsérin kunnan verkkosivut. (kreikaksi)
Nikosian alue
| --- | --- |
Kunnat (dímos):  Ágios Dométios · Aglantziá · Dáli · Égkomi · Géri · Kythréa · Lakatámeia · Latsiá · Mórfou · Nikosia (Lefkosía) · Stróvolos · Tséri
Yhdyskunnat (koinótita):  Agía Eiríni · Agiá Kepír · Agía Marína Skylloúras · Agía Marína Xyliátou · Agía Varvára · Ágios Vasíleios · Ágioi Iliófotoi · Ágioi Trimithiás · Ágios Epifánios Oreinís · Ágios Geórgios Kafkállou · Ágios Geórgios Soléas · Ágios Ioánnis Maloúntas · Ágios Ioánnis Tillyrías · Ágios Nikólaos Léfkas · Ágios Sozómenos · Ágios Theódoros Soléas · Ágios Theódoros Tillyrías · Agrokipiá · Akáki · Alámpra · Alévga · Alithinoú · Álona · Ammadiés · Ampelikoú · Anágeia · Analióntas · Angolémi · Anthoúpoli · Aplíki · Aredioú · Argáki · Askás · Astromerítis · Avlóna · Béïkioï · Déneia · Dýo Potamoí · Eliá · Epichó · Episkopeió · Ergátes · Evrýchou · Éxo Metóchi · Farmakás · Fikárdou · Flásou · Fterikoúdi · Fylliá · Galáta · Galiní · Gerakiés · Gerólakkos · Goúrri · Kakopetriá · Kaliána · Kaló Chorió Léfkas · Kaló Chorío Mórfou · Kaló Chorió Oreinís · Kalopanagiótis · Kalyvákia · Kampí · Kampiá · Kámpos · Kanlí · Kannávia · Kapédes · Karavostási · Katalióntas · Káto Defterá · Káto Koutrafás · Káto Moní · Káto Pýrgos · Katokopiá · Katýdata · Kaziverá · Kióneli · Klírou · Kókkina · Kokkinotrimithiá · Korákou · Kotsiátis · Kouroú Monastíri · Kyrá · Lagouderá · Lazaniás · Léfka · Linoú · Livádia · Louroukína · Loutrós · Lýmpia · Lythrodóntas · Maloúnta · Mámmari · Mansoúra · Mántres · Margó · Markí · Másari · Mathiátis · Méniko · Mia Miliá · Mitseró · Móra · Mosfíli · Moutoullás · Mylikoúri · Néo Chorió · Nikitári · Nikítas · Nísou · Oíkos · Oroúnta · Ortákioi · Pachýammos · Palaichóri Mórfou · Palaichóri Oreinís · Palaíkythro · Palaiométocho · Páno Defterá · Páno Koutrafás · Páno Pýrgos · Páno Zódeia · Pedoulás · Pentágeia · Péra · Péra Chorió · Peristeróna · Peristeronári · Pétra · Pétra tou Digení · Pigénia · Platanistása · Politikó · Polýstypos · Potámi · Potamiá · Prasteió · Psimolófou · Pyróï · Saránti · Selládi tou Áppi · Siá · Sinaóros · Skouriótissa · Skylloúra · Spília · Syrianochóri · Temvriá · Tráchonas · Trachóni · Tsakístra · Týmvou · Varíseia · Vóni · Vroḯsia · Vyzakiá · Xeróvounos · Xyliátos · Zódeia
Kyproksen kunnat
| --- | --- |
Famagustan alue:  Agía Nápa · Akanthoú · Derýneia · Famagusta (Ammóchostos) · Lefkónoiko · Lýsi · Paralímni · Sotíra
Kyrenian alue:  Karavás · Kyrenia (Kerýneia) · Lápithos
Lárnakan alue:  Aradíppou · Athiénou · Dromolaxiá-Meneoú · Lárnaka · Léfkara · Livádia
Limassolin alue:  Ágios Athanásios · Germasógeia · Káto Polemídia · Limassol (Lemesós) · Mésa Geitoniá · Ýpsonas
Nikosian alue:  Ágios Dométios · Aglantziá · Dáli · Égkomi · Géri · Kythréa · Lakatámeia · Latsiá · Mórfou · Nikosia (Lefkosía) · Stróvolos · Tséri
Páfoksen alue:  Geroskípou · Páfos · Pégeia · Póli
Tuomas Tyystälä

| Henkilötiedot |
| --- | --- | --- |
Syntymäaika: 20. marraskuuta 1991 (ikä 32)
Syntymäpaikka:  Rovaniemi, Suomi
Pelipaikka: Keskikenttäpelaaja
Pituus: 177 cm
Lempinimi: Tyse
Seura
Seura:  PS Kemi
Pelinumero: 7
Junioriseurat
:  FC-88  KePS
Seurat
| Vuodet | Seura | O (M) |
| 2008-2011 2012 2013 2014- |  PS Kemi  RoPS  -> FC Santa Claus  (laina)   PS Kemi | 79 (7)   11 (1)     23 (3) |
 Seurajoukkueuran tilastot kattavat vain kansalliset sarjat, päivitetty 2. toukokuuta 2015.  Maajoukkueuran tilastot päivitetty 2. toukokuuta 2015.
Tuomas Tyystälä (s. 20. marraskuuta 1991) on suomalainen jalkapalloilija, pelipaikaltaan keskikenttäpelaaja. Seuratasolla hän edustanut pääosin PS Kemiä. Tyystälä aloitti jalkapalloilun kemiläisen FC-88:n riveissä ja pelasi juniorina myös Kemin Palloseuran riveissä. Kaudeksi 2008 hän nousi PS Kemin edustusjoukkueeseen ja pelasi siellä neljän kauden ajan Ykköstä. Kauden 2011 päätteeksi PS Kemi putosi Kakkoseen, ja Tyystälä siirtyi Rovaniemen Palloseuraan. Tyystälän RoPS-pelaaminen oli loukkaantumisten sävyttämä. Keväällä 2013 Tyystälä loukkaantui keväisen Liigacupin aikaan. Sen jälkeen pelaaminen jäi vähiin. Kaudella 2013 hän pelasi RoPS:n reservijoukkueessa FC Santa Clausissa. Kaudeksi 2014 Tyystälä palasi Kakkosessa pelanneen PS Kemin riveihin ja oli nostamassa seuraa kauden jälkeen Ykköseen.,
Tyystälä on edustanut Suomea eri ikäkausimaajoukkueissa, viimeksi alle 20-vuotiaiden maajoukkueessa. Kaikkiaan ikäkausimaaotteluita on ollut 15.
Asiasta muualla

Tyystälä transfermarktin sivuilla
Tyystälä soccerpunterin sivuilla
True Audio

True Audio (tiedostopääte .tta) on vapaa, häviötön äänikodekki. Sillä voi pakata 8-, 16-, ja 24-bittisiä WAV-muotoisia PCM-äänivirtoja. Kodekki on kehitetty silmällä pitäen nopeaa purkua ja pakkausta, mutta kuitenkaan pakkaussuhdetta huonontamatta. Metatiedot säilytetään ID3v1- ja ID3v2-tageissa. Lähdekoodi on helposti käännettävissä monilla alustoilla ja tuki monille ohjelmille löytyy joko pluginien tai DirectShow-suodatinten avulla.
Aiheesta muualla

true-audio.com - viralliset sivut
Werner Anttila

| Werner Anttila |
| --- | --- |

Henkilötiedot
Syntynyt: 14. kesäkuuta 1869 
Erland Werner Anttila, sukunimi aik. Andelin  (14. kesäkuuta 1869 Hausjärvi – 13. maaliskuuta 1954 Helsinki) oli suomalainen kustannusvirkailija ja kirjallisuuden suomentaja.
Verner Anttila pääsi ylioppilaaksi 1887 Helsingin alkeisopistosta ja opiskeli Helsingin yliopistossa valmistuen filosofian kandidaatiksi 1890. Anttila teki sitten opintomatkan Venäjälle ja Saksaan. Anttila oli Tampereen ruotsalaisen alkeiskoulun venäjän ja saksan kielen kollegana 1892–1900 koulun lakkauttamiseen saakka. Hän toimi sen jälkeen eri kustannusyhtiöissä kielentarkastajana, isännöitsijänä sekä johtajan apulaisena 1901–1931. Anttila oli 1912–1917 Uudenmaan nuorsuomalaisen piiritoimikunnan puheenjohtajana. Hän edusti Suomea esperantistien keskustoimikunnan jäsenenä Krakovassa 1912. Hän suomensi muun muassa Charles Dickensin, Eyvind Johnsonin, Edgar Rice Burroughsin, Karl Mayn ja Karen Blixenin teoksia. Anttila laati myös esperanton sanakirjoja ja oppikirjan, suomalais-venäläisen taskusanakirjan sekä kirjoitti yhden näytelmän.
Hänen vanhempansa olivat kelloseppä Juho Erland Andelin ja Hilda Karolina Juhontytär. Anttila oli naimisissa kirjailija Selma Anttilan kanssa. Heidän lapsistaan Eva Anttila tunnetaan tekstiilitaiteilijana ja Leo Anttila kirjailijana.
Teokset

Nimellä Werner Andelin:
Tampereen osoitekirja: adressikalenteri kesäkuulta 1895; toimittanut: Werner Andelin. Tampere 1895
Tammerfors adressbok jemte karta; utarbetad af Verner Andelin. Tammerfors 1897
Kertomakirja: uusi ja varma keino kertoa lukuja 2:sta 150:een / Multiplikationsbok: ny och säker hjäpreda för multiplikation från 2 till 150. Sampo, Tampere 1901, 2. painos 1912, 3. painos I. Julin, Tampere 1917, 4. painos Hakaniemen kirjakauppa, Helsinki 1919, 6. painos Tampereen paperiteos oy, Tampere 1928, 7. painos Otto Andersinin kustannusliike, Pori 1931, 8. painos Andersin, Pori 1941, 9. painos 1946
Kuvaraamattu 1: Vanha testamentti; Dore'n y. m. kuvilla; toim. Werner Andelin. Sampo, Tampere 1901
Kuvaraamattu 2: Uusi testamentti; Dore'n y. m. kuvilla; toim. Werner Andelin. Sampo, Tampere 1901
Esperanto-kielen oppikirja; laatinut Werner Andelin. Esperanto-opinnot 2. G. W. Edlund'in kustannustoimisto, Helsinki 1906
Nimellä Werner Anttila:
Suomi-esperanto sanakirja / Vortaro esperanta-finna. G. W. Edlundin kustannus-oy, Jyväskylä 1911, 2. korj. painos Karisto 1923
Algebran laskuesimerkkejä; kokoillut ja selityksillä varustanut Werner Anttila. G. W. Edlundin kustannus-oy, Helsinki 1913
Esperanto-suomi sanakirja / Vortaro esperanta-finna. G. W. Edlundin kustannus-oy, Helsinki 1913
Uusi suomalais-venäläinen taskusanakirja. G. W. Edlundin kustannus-oy, Helsinki 1915
Sama vanha juttu: yksinäytöksinen pila. Seuranäytelmiä 288. Karisto 1926
Entinen U. W. Telén & C:on näyttämöohjelmisto: selostava katsaus sarjoihin: Näytelmäkirjallisuutta, Lastennäytelmiä, Ajanvietettä ja Edistysseurojen kirjasto. Karisto 1929
Autoilijan kieliopas, tekijät Werner Anttila ja A. Lindeman. Autoilijan uutiset, Helsinki 1936
Kymmenes ”Hyvää yötä!”: hetki lepoa kunnes nukutte, toim. Werner Anttila. Karisto 1943
Jokamiehen taikakirja: 200 valikoitua taikatemppua. Karisto 1945, 2. painos 1950, 3. painos 1991
Suomennoksia

Anttila on suomentanut muun muassa monia klassikkoja, kuten Charles Dickensiä.
Tuomas Turriago

Tuomas Turriago (s.1979) on suomalainen säveltäjä, pianisti ja kapellimestari.  Hänet tunnetaan kamarimuusikkona ja soolopianistina. Vuodesta 2004 Turriago on toiminut Tampereen ammattikorkeakoulun musiikkiakatemian säestyksen lehtorina ja vuodesta 2019 kamarimusiikin ja prima vistan opettaja Sibelius-Akatemiassa.
Turriago opiskeli pianonsoittoa Keski-Suomen Konservatoriossa Carlos Turriagon ja Sibelius-Akatemiassa Erik T. Tawaststjernan johdolla. Hän sai ensimmäisen palkinnon Kilin pianokilpailussa Ruotsissa 1992, finaalisijan Ettlingenin kansainvälisessä pianokilpailussa 1992 ja toisen palkinnon Jyväskylän pianokilpailussa 2001. Turriago on esiintynyt Suomessa Tampere Filharmonian, Tampere Raw’n, Mikkelin Orkesterin ja Jyväskylä Sinfonian pianosolistina.  Hän on esiintynyt lukuisilla suomalaisilla musiikkijuhlilla, muissa Euroopan maissa, Yhdysvalloissa, Kolumbiassa sekä Aasian maissa.
Tuomas Turriago on Tampereen Kamarioopperayhdistyksen perustajajäsen ja kapellimestari. Hän on johtanut myös Vaasan, Seinäjoen ja Mikkelin Kaupunginorkestereita  ja Tampere Raw’ta, Tampere Chamberia sekä Tampere Filharmonian vaskiyhtyettä.
Syksystä 2010 Tuomas on ollut Suomen Säveltäjät ry:n jäsen.  Turriagon 48 sävellystä käsittävään tuotantoon kuuluu mm. kaksi kamarioopperaa, kaksi pianosonaattia, sonaatit tuuballe ja pianolle, trumpetille ja pianolle, käyrätorvelle ja pianolle, alttosaksofonille ja pianolle, huilulle ja pianolle, soolokitaralle sekä nokkahuilulle ja cembalolle, kaksi jousikvartettoa, teos harpulle, teos saksofonille ja pianolle, sonaatit tuuballe ja pianolle sekä trumpetille ja pianolle, teos tuuballe ja harmonikalle, sinfonia jousille, teos vaskiyhtyeelle ja lyöjille sekä useita pienimuotoisia teoksia pianolle.
Vuosina 2011-16 Tuomas oli Astor Piazzollan musiikkiin erikoistuneen In Time -kvintetin pianisti. Turriago on levyttänyt Alba- ja Pilfink Records -levymerkeille.  Uusin levy, Sonatas (2022), sisältää neljä Turriagon kamarisonaattia, soittajina Sami Junnonen, huilu, Joonatan Rautiola, saksofoni, Tommi Hyytinen, käyrätorvi, Harri Lidsle, tuuba sekä Marko Hilpo ja Tuomas Turriago, piano.
Aiheesta muualla

Turriagon verkkosivusto
Tsyrkuny

| Tsyrkuny (Циркуни) |
| --- | --- |
 Kirkko Tsyrkunyssä.
 Tsyrkuny
 Koordinaatit: 50.0844°N, 36.3872°E 
Valtio:  Ukraina
Alue:  Harkovan alue
Piiri:  Harkovan piiri
Hromada:  Tsyrkunyn hromada
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Tsyrkuny (ukr. Циркуни) on kylä Harkovan suurkaupungin koillispuolella Ukrainan Harkovan alueen Harkovan piirissä.
Kylä on myös aluehallinnon paikallistasoa edustavan, ennen Venäjän hyökkäyssotaa (2022–) 8 713 (1.1.2022) asukkaan Tsyrkunyn hromadan keskus. Tsyrkunyn hromada sijaitsee Harkovan kaupungin hromadan koillispuolella ja Lyptsin hromadan eteläpuolella.